1/10/23, 8:37 AM Laki pankki- ja maksutilien… 571/2019 - Ajantasainen lainsäädäntö - FINLEX ®
https://finlex.fi/fi/laki/ajantasa/2019/20190571 1/8Finlex ®
Finlex › Lainsäädäntö › Ajantasainen lainsäädäntö › Vuosi 2019 › 26.4.2019/571
Seurattu SDK 1313/2022 saakka.
26.4.2019/571
Laki pankki- ja maksutilien valvontajärjestelmästä
Katso tekijänoikeudellinen huomautus käyttöehdoissa.
Eduskunnan päätöksen mukaisesti säädetään:
1 §
Pankki- ja maksutilien valvontajärjestelmä
Tässä laissa säädetään pankki- ja maksutilien valvontajärjestelmästä, joka muodostuu pankki- ja maksutilien
tiedonhakujärjestelmästä, pankki- ja maksutilirekisteristä sekä koostavasta sovelluksesta. (9.9.2022/814)
Tämän lain tarkoituksena on edistää viranomaisten sähköistä tiedonsaantia pankki- ja maksutileistä sekä
tehostaa viranomaisten tiedustelujen oikeaa kohdentumista.
Mitä tässä laissa säädetään maksulaitoksesta, sähkörahayhteisöstä, luottolaitoksesta ja virtuaalivaluutan
tarjoajasta, sovelletaan myös ulkomaisten maksulaitosten, sähkörahayhteisöjen, luottolaitosten ja
virtuaalivaluutan tarjoajien Suomessa sijaitseviin sivuliikkeisiin.
Pankki- ja maksutilirekisteriin merkityt tiedot ovat salassa pidettäviä. Pankki- ja maksutilirekisteriin
sovelletaan muutoin, mitä viranomaisten toiminnan julkisuudesta annetussa laissa (621/1999)  säädetään,
kuitenkin siten, että tietoja voidaan pankki- ja maksutilirekisteristä luovuttaa ainoastaan tässä laissa
mainittuihin käyttötarkoituksiin sekä viranomaisten toiminnan julkisuudesta annetun lain 1 1 ja 12 §:n, 26 §:n
3 momentin ja 29 §:n 1 momentin 3 kohdassa säädettyihin käyttötarkoituksiin.
2 §
Määritelmät
Tässä laissa tarkoitetaan:
1) pankki- ja maksutilir ekisterillä  rekisteriä, johon kerätään maksulaitosten ja sähkörahayhteisöjen sekä
Finanssivalvonnalta 4 §:n 1 momentissa tarkoitetun poikkeusluvan saaneiden luottolaitosten pankki- ja
maksutilien asiakkaiden tiedot sekä virtuaalivaluutan tarjoajien asiakkaiden tiedot; (29.10.2020/730)
2) pankki- ja maksutilien tiedonhakujärjestelmällä  järjestelmää, jonka avulla luottolaitostoiminnasta
annetussa laissa (610/2014)  tarkoitetut luottolaitokset luovuttavat tietoa luottolaitosten ylläpitämistä pankki-
ja maksutileistä sekä tallelokeroista toimivaltaisille viranomaisille;
3) toimivaltaisilla viranomaisilla  tämän lain 3 §:ssä tarkoitettua viranomaista ja asianajajayhdistystä;
4) maksulaitoksella  maksulaitoslain (297/2010) 5 §:ssä  tarkoitettua maksulaitosta ja mainitun lain 7 §:n
nojalla maksupalveluita tarjoavaa;
5) sähkörahayhteisöllä  maksulaitoslain 5 §:ssä tarkoitettua sähkörahayhteisöä;
6) luottolaitoksella  luottolaitostoiminnasta annetun lain 1 luvun 7 §:ssä tarkoitettua yritystä;
7) virtuaalivaluutan tarjoajalla  virtuaalivaluuttojen tarjoajista annetun lain (572/2019) 2 §:ssä  tarkoitettua
henkilöä;
1/10/23, 8:37 AM Laki pankki- ja maksutilien… 571/2019 - Ajantasainen lainsäädäntö - FINLEX ®
https://finlex.fi/fi/laki/ajantasa/2019/20190571 2/88) pankkitilillä  luottolaitoksen ylläpitämiä muita talletustilejä kuin maksutilejä; (29.10.2020/730)
9) maksutilillä  maksupalvelulain (290/2010) 8 §:ssä  tarkoitettua maksutiliä; (29.10.2020/730)
10) muilla talletustileillä  luottolaitostoiminnasta annetun lain 1 luvun 9 §:ssä tarkoitettua talletusta koskevaa
tiliä, joka ei kuitenkaan ole maksupalvelulain 8 §:ssä tarkoitettu maksutili; (9.9.2022/814)
11) koostavalla sovelluksella  Tullin ylläpitämää automatisoitua teknistä ratkaisua, jonka avulla se välittää
tietoja pankki- ja maksutilien valvontajärjestelmästä toimivaltaisille viranomaisille. (9.9.2022/814)
3 § (9.9.2022/814)
Pankki- ja maksutilien valvontajärjestelmää käyttävät viranomaiset
Seuraavilla toimivaltaisilla viranomaisilla on oikeus päästä pankki- ja maksutilien valvontajärjestelmään 4
§:n mukaisesti luovutettaviin ja 6 §:n mukaisesti tallennettuihin tietoihin, jos se on välttämätöntä seuraavien
tehtävien suorittamiseksi ja viranomaisella on muualla laissa säädetty oikeus saada edellä mainitut tiedot:
1) poliisilla, rahanpesun selvittelykeskuksella, Tullilla ja Rajavartiolaitoksella Euroopan unionin
lainvalvontayhteistyövirastosta (Europol) sekä neuvoston päätösten 2009/371/YOS, 2009/934/YOS,
2009/935/YOS, 2009/936/YOS ja 2009/968/YOS korvaamisesta ja kumoamisesta annetun Euroopan
parlamentin ja neuvoston asetuksen (EU) 2016/794, jäljempänä Europol-asetus , liitteen I mukaisten rikosten
ennalta estämiseksi, paljastamiseksi ja tutkimiseksi;
2) Verohallinnolla
a) verotusmenettelystä annetun lain (1558/1995) 19 §:ssä  säädetyn tiedonantovelvollisuuden
kohdentamiseksi;
b) hallinnollisesta yhteistyöstä verotuksen alalla sekä direktiivin 77/799/ETY  kumoamisesta annetun
neuvoston direktiivin lainsäädännön alaan kuuluvien säännösten kansallisesta täytäntöönpanosta ja
direktiivin soveltamisesta annetun lain (185/2013) 3 §:n  mukaiseen tarkoitukseen;
3) Tullilla tullilain (304/2016) 102 §:n  2 momentissa säädetyn tiedonantovelvollisuuden kohdentamiseksi
verotus- ja verovalvontatehtävää varten sekä esitutkintaan ja rikostorjunnasta Tullissa annetun lain
(623/2015) 1 luvun 2 §:n  3 ja 4 kohdassa tarkoitettuihin tullirikosten estämis- ja paljastamistehtäviin;
4) ulosottoviranomaisella ulosottokaaressa (705/2007)  tarkoitettua täytäntöönpanoa varten;
5) rahanpesun ja terrorismin rahoittamisen estämisestä annetussa laissa (444/2017)  tarkoitetuilla
toimivaltaisilla viranomaisilla ja asianajajayhdistyksellä mainitussa laissa tarkoitettuun valvontatehtävän
suorittamiseen;
6) rahanpesun selvittelykeskuksella rahanpesun selvittelykeskuksesta annetun lain (445/2017) 2 §:n  1
momentin 1–4, 7 ja 8 kohdassa tarkoitettujen tehtävien hoitamiseen;
7) poliisilla ja Rajavartiolaitoksella rikosten ennalta estämiseen, paljastamiseen ja selvittämiseen sekä
syyteharkintaan saattamiseen ja kansallisen turvallisuuden ylläpitämiseen, poliisilla rahankeräyslaissa
(863/2019)  tarkoitettuun rahankeräysten valvontatehtävän suorittamiseen sekä poliisilain (872/201 1) 6 luvun
mukaiseen poliisitutkintaan tarvittavia tietoja, jos tärkeä yleinen tai yksityinen etu sitä vaatii;
8) Puolustusvoimilla sotilaskurinpidosta ja rikostorjunnasta puolustusvoimissa annetussa laissa (255/2014)
tarkoitettuun rikosten ennalta estämiseen, paljastamiseen ja selvittämiseen sekä sotilastiedustelusta annetun
lain (590/2019) 104 §:n  mukaisesti;
9) Finanssivalvonnalla Finanssivalvonnasta annetun lain (878/2008) 3 §:ssä  tarkoitettujen tehtävien
suorittamiseen.
3 a § (9.9.2022/814)
Toimivaltaisten viranomaisten pääsy tietoihin ja niitä koskevien hakujen tekemistä koskevat edellytykset 
1/10/23, 8:37 AM Laki pankki- ja maksutilien… 571/2019 - Ajantasainen lainsäädäntö - FINLEX ®
https://finlex.fi/fi/laki/ajantasa/2019/20190571 3/8Pääsy 4 ja 6 §:ssä tarkoitettuihin tietoihin ja mahdollisuus tehdä niitä koskevia hakuja on
ainoastaan sellaisella 3 §:ssä tarkoitetun viranomaisen henkilöstön jäsenellä, joka on nimetty ja valtuutettu
suorittamaan näitä tehtäviä.
4 §
Pankki- ja maksutilien tiedonhakujärjestelmä
Luottolaitoksen on ylläpidettävä sähköistä pankki- ja maksutilien tiedonhakujärjestelmää, jonka avulla se
välittää välittömästi ja salassapitosäännösten estämättä 2 momentissa tarkoitettuja tietoja asiakkaistaan
toimivaltaiselle viranomaiselle. Jos se on luottolaitoksen koko sekä toiminnan luonne ja laajuus huomioon
ottaen perusteltua, luottolaitos voi poiketa tiedonhakujärjestelmän ylläpitovelvoitteesta, jos Finanssivalvonta
myöntää luvan.
Tiedonhakujärjestelmän kautta luovutetaan toimivaltaiselle viranomaiselle seuraavat tiedot, jos
toimivaltainen viranomainen on ne salassapitosäännösten ja muiden tiedon saantia koskevien rajoitusten
estämättä oikeutettu muun lain nojalla saamaan:
1) tilinhaltijan ja sen käyttöoikeudenhaltijan täydellinen nimi, syntymäaika ja suomalainen henkilötunnus tai
sen puuttuessa kansalaisuus, tai jos tilinhaltija on oikeushenkilö, sen täydellinen nimi, rekisterinumero,
rekisteröimispäivä ja rekisteriviranomainen, asiakkuuden alkamis- ja päättymispäivä sekä kaikki tilin
käyttöoikeudenhaltijat ja näiden luonnollista henkilöä koskevat edellä mainitut tiedot; (29.10.2020/730)
2) rahanpesun ja terrorismin rahoittamisen estämisestä annetun lain 1 luvun 5–7 §:ssä tarkoitettujen
tosiasiallisten edunsaajien täydellinen nimi, syntymäaika ja suomalainen henkilötunnus tai sen puuttuessa
kansalaisuus;
3) pankki- ja maksutilin IBAN-numero tai muu yksilöintitunnus sekä tilin avaamis- ja sulkemispäivä;
4) tallelokeron vuokraajan ja sen käyttöoikeutetun täydellinen nimi, syntymäaika ja suomalainen
henkilötunnus tai sen puuttuessa kansalaisuus, tai jos vuokraaja on oikeushenkilö, sen täydellinen nimi,
rekisterinumero, rekisteröimispäivä ja rekisteriviranomainen sekä tallelokeron yksilöintitieto ja vuokra-ajan
pituus.
Toimivaltaisen viranomaisen on yksilöitävä säännös, jonka nojalla se pyytää tietoa. Luottolaitoksen on
toimitettava tieto toimivaltaiselle viranomaiselle maksutta. Luottolaitokset vastaavat luovutettavien tietojen
oikeellisuudesta sekä tietojen oikaisemisesta ilman aiheetonta viivytystä. (9.9.2022/814)
Asianajajan asiakasvaratilien yhteyteen on merkittävä nimenomainen tieto siitä, että pankki- tai maksutili on
asianajajan asiakasvarojen tili, jota koskee asianajajan salassapitovelvollisuus. Tietoja asiakasvaratileistä ei
saa luovuttaa tiedonhakujärjestelmän kautta, vaan ainoastaan tiedon siitä, että kyseessä on asianajajan
asiakasvaratili sekä minkä asianajajan asiakasvaratili on kyseessä. (9.9.2022/814)
Tulli valvoo 1 ja 2 momentissa tarkoitettujen velvoitteiden noudattamista sekä antaa määräyksen pankki- ja
maksutilien tiedonhakujärjestelmän teknisistä vaatimuksista. (9.9.2022/814)
5 §
Pankki- ja maksutilirekisteri
Tulli on pankki- ja maksutilirekisterin rekisterinpitäjä, joka ylläpitää rekisteriä ja vastaa rekisteriin
tallennetun tiedon välittämisestä toimivaltaisille viranomaisille.
Pankki- ja maksutilirekisterin käyttötarkoituksena on vastaanottaa ja tallentaa sekä 7 §:n 1 momentin
mukaisesti luovuttaa maksulaitosten, sähkörahayhteisöjen ja virtuaalivaluutan tarjoajien toimittamia 6 §:n 2
ja 3 momentissa tarkoitettuja tietoja ja luottolaitosten toimittamia 6 §:n 3 momentissa tarkoitettuja tietoja.
Edellä 2 momentissa tarkoitetut tahot vastaavat pankki- ja maksutilirekisteriin talletettavaksi antamiensa
tietojen oikeellisuudesta sekä tietojen oikaisemisesta ilman aiheetonta viivytystä. Uudet tiedot ja tieto
olemassa olevien tietojen muutoksista on toimitettava pankki- ja maksutilirekisteriin viimeistään seuraavana
pankkipäivänä.
1/10/23, 8:37 AM Laki pankki- ja maksutilien… 571/2019 - Ajantasainen lainsäädäntö - FINLEX ®
https://finlex.fi/fi/laki/ajantasa/2019/20190571 4/86 §
Pankki- ja maksutilirekisteriin tallennettavat tiedot
Maksulaitosten, sähkörahayhteisöjen ja virtuaalivaluutan tarjoajien on salassapitosäännösten ja muiden
tiedonsaantia koskevien rajoitusten estämättä annettava Tullille 2 momentissa tarkoitetut tiedot.
Maksulaitokset, sähkörahayhteisöt ja virtuaalivaluutan tarjoajat voivat ylläpitää 4 §:ssä tarkoitettua
maksutilien tiedonhakujärjestelmää, jolloin tiedonhakujärjestelmän kautta luovutetaan tämän pykälän 2
momentissa tarkoitetut tiedot. (29.10.2020/730)
Pankki- ja maksutilirekisteriin tallennetaan seuraavat tiedot maksulaitoksen, sähkörahayhteisön ja
virtuaalivaluutan tarjoajan rahanpesun ja terrorismin rahoittamisen estämisestä annetun lain 3 luvun 2 §:ssä
tunnistettavaksi säädetystä asiakkaasta:
1) tilinhaltijan ja sen käyttöoikeudenhaltijan sekä virtuaalivaluutan tarjoajan asiakkaan täydellinen nimi,
syntymäaika ja suomalainen henkilötunnus tai sen puuttuessa kansalaisuus, tai jos tilinhaltija tai
virtuaalivaluutan tarjoajan asiakas on oikeushenkilö, sen täydellinen nimi, rekisterinumero,
rekisteröimispäivä ja rekisteriviranomainen sekä kaikki tilin käyttöoikeudenhaltijat ja näiden luonnollista
henkilöä koskevat edellä mainitut tiedot; (7.5.2021/378)
2) asiakkuuden alkamis- ja päättymispäivä;
3) maksutilin IBAN-numero tai muu yksilöintitunnus.
(29.10.2020/730)
Jos luottolaitos on saanut Finanssivalvonnalta 4 §:n 1 momentissa tarkoitetun luvan poiketa
tiedonhakujärjestelmän ylläpitovelvoitteesta, pankki- ja maksutilirekisteriin tallennetaan seuraavat tiedot:
1) tilinhaltijan ja sen käyttöoikeudenhaltijan täydellinen nimi, syntymäaika ja suomalainen henkilötunnus tai
sen puuttuessa kansalaisuus, tai jos tilinhaltija on oikeushenkilö, sen täydellinen nimi, rekisterinumero,
rekisteröimispäivä ja rekisteriviranomainen, asiakkuuden alkamis- ja päättymispäivä sekä kaikki tilin
käyttöoikeudenhaltijat ja näiden luonnollista henkilöä koskevat edellä mainitut tiedot; (29.10.2020/730)
2) rahanpesun ja terrorismin rahoittamisen estämisestä annetun lain 1 luvun 5–7 §:ssä tarkoitettujen
tosiasiallisten edunsaajien täydellinen nimi, syntymäaika ja suomalainen henkilötunnus tai sen puuttuessa
kansalaisuus;
3) pankki- ja maksutilin IBAN-numero tai muu yksilöintitunnus sekä tilin avaamis- ja sulkemispäivä;
4) tallelokeron vuokraajan ja sen käyttöoikeutetun täydellinen nimi, syntymäaika ja suomalainen
henkilötunnus tai sen puuttuessa kansalaisuus, tai jos vuokraaja on oikeushenkilö, sen täydellinen nimi,
rekisterinumero, rekisteröimispäivä ja rekisteriviranomainen sekä tallelokeron yksilöintitieto ja vuokra-ajan
pituus.
Edellä 2 ja 3 momentissa tarkoitetut tiedot on annettava sähköisesti. Tulli voi antaa tarkempia määräyksiä
siitä, mitä sähköistä menettelyä käyttäen ja millä tavoin varmennettuina tietoja voidaan toimittaa.
Asianajajan asiakasvaratilien yhteyteen on merkittävä nimenomainen tieto siitä, että pankki- tai maksutili on
asianajajan asiakasvarojen tili, jota koskee asianajajan salassapitovelvollisuus. Tietoja asiakasvaratileistä ei
saa luovuttaa rekisterin kautta, vaan ainoastaan tiedon siitä, että kyseessä on asianajajan asiakasvaratili sekä
minkä asianajajan asiakasvaratili on kyseessä. (9.9.2022/814)
7 §
Tietojen antaminen pankki- ja maksutilirekisteristä
Tullin tehtävänä on luovuttaa pankki- ja maksutilirekisterin tietoja toimivaltaisille viranomaisille.
Tiedot voidaan luovuttaa sen estämättä, mitä luonnollisten henkilöiden suojelusta henkilötietojen käsittelyssä
sekä näiden tietojen vapaasta liikkuvuudesta ja direktiivin 95/46/EY  kumoamisesta (yleinen tietosuoja-
asetus) annetun Euroopan parlamentin ja neuvoston asetuksen (EU) 2016/679 18 artiklan 1 kohdan a
1/10/23, 8:37 AM Laki pankki- ja maksutilien… 571/2019 - Ajantasainen lainsäädäntö - FINLEX ®
https://finlex.fi/fi/laki/ajantasa/2019/20190571 5/8alakohdassa säädetään rekisteröidyn oikeudesta siihen, että rekisterinpitäjä rajoittaa henkilötietojen
käsittelyä. (9.9.2022/814)
Tulli saa luovuttaa toimivaltaiselle viranomaiselle ja luottolaitokselle, maksulaitokselle, sähkörahayhteisölle
ja virtuaalivaluutan tarjoajalle asianomaiseen toimivaltaiseen viranomaiseen, maksulaitokseen,
sähkörahayhteisöön ja virtuaalivaluutan tarjoajaan sekä luottolaitokseen liittyvät lokitiedot sen oman
toiminnan seurantaa ja valvontaa varten. Ennen tietojen luovuttamista Tullille on toimitettava selvitys siitä,
kuinka luovutettujen tietojen käyttö ja suojaus on tarkoitus järjestää. (29.10.2020/730)
7 a § (9.9.2022/814)
Tietojen luovuttaminen siirtämällä pankki- ja maksutilien valvontajärjestelmästä toimivaltaisille viranomaisille
Tulli ylläpitää koostavaa sovellusta, jolla 4 ja 6 §:ssä tarkoitetut tiedot luovutetaan siirtämällä ne pankki- ja
maksutilien valvontajärjestelmästä toimivaltaisille viranomaisille. Tulli on koostavalla sovelluksella
käsiteltävien henkilötietojen rekisterinpitäjä.
Tulli välittää 3 §:ssä tarkoitettujen viranomaisten 4 ja 6 §:ssä säädettyjä tietoja koskevat tietopyynnöt, joiden
osalta on yksilöity 3 §:ssä tarkoitettu käyttötarkoitus, pseudonymisoituna luottolaitokselle sekä siirtää
pankki- ja maksutilien valvontajärjestelmästä vastaanotetut tiedot tietopyynnön mukaisesti toimivaltaiselle
viranomaiselle koostavalla sovelluksella. Tietopyyntö ja siihen annetun vastauksen sisältö ovat salassa
pidettäviä.
Edellä 1 momentissa tarkoitettu henkilötietojen käsittely on automaattista. Koostavan sovelluksen kautta
luovutetut tiedot on poistettava sovelluksesta välittömästi sen jälkeen, kun tiedot on luovutettu.
Poiketen siitä, mitä yleisen tietosuoja-asetuksen 15 artiklassa säädetään rekisteröidyn oikeudesta saada pääsy
tietoihin ja henkilötietojen käsittelystä rikosasioissa ja kansallisen turvallisuuden ylläpitämisen yhteydessä
annetun lain (1054/2018) 23 §:ssä  rekisteröidyn tarkastusoikeudesta, pääsyä tietoihin tai tarkastusoikeutta ei
ole, kun tietoja käsitellään koostavalla sovelluksella. Rekisteröidyn oikeuksien käyttämisestä
tietosuojavaltuutetun välityksellä säädetään mainitun lain 29 §:ssä ja tietosuojalain (1050/2018) 34 §:ssä .
Oikeuksien käyttämistä koskeva pyyntö on esitettävä tietosuojavaltuutetulle taikka Tullille noudattaen
henkilötietojen käsittelystä Tullissa annetun lain (650/2019) 35 §:n  2 momenttia. Tullille esitetty pyyntö on
toimitettava viipymättä tietosuojavaltuutetulle.
8 §
Tietojen maksuttomuus
Tullilla on oikeus saada pankki- ja maksutilirekisteriin tallennettavat tiedot maksutta.
Tietojen luovutuksesta pankki- ja maksutilirekisteristä ei peritä maksuja.
9 §
Tietojen poistaminen
Pankki- ja maksutilirekisteriin talletetut tiedot poistetaan kymmenen vuoden kuluttua sen perusteen, jolla
tiedot on merkitty rekisteriin, voimassaolon päättymisestä.
10 § (9.9.2022/814)
Lokitiedot
Tullin on ylläpidettävä lokirekisteriä pankki- ja maksutilirekisterin sekä koostavan sovelluksen kautta
tapahtuvan pankki- ja maksutilien tiedonhakujärjestelmän käyttökerroista ja luovutettava lokitiedot 3 §:ssä
tarkoitetuille viranomaisille pyynnöstä. Lokirekisterin on sisällettävä vähintään seuraavat tiedot:
1) asian viitetiedot;
2) oikeusperusta, jonka nojalla tietoja pyydetään;
3) tiedustelun tai haun päivämäärä ja kellonaika;
1/10/23, 8:37 AM Laki pankki- ja maksutilien… 571/2019 - Ajantasainen lainsäädäntö - FINLEX ®
https://finlex.fi/fi/laki/ajantasa/2019/20190571 6/84) tiedustelussa tai haussa käytettyjen tietojen tyyppi;
5) tiedustelun tai haun tuloksen tunnistetiedot;
6) rekisteriä käyttäneen toimivaltaisen viranomaisen nimi.
Mitä 1 momentissa säädetään lokirekisterin sisältämistä vähimmäistiedoista, sovelletaan myös toimivaltaisen
viranomaisen 4 §:ssä tarkoitetun pankki- ja maksutilien tiedonhakujärjestelmän käytöstä ylläpitämään
lokirekisteriin.
Lisäksi kunkin toimivaltaisen viranomaisen on pidettävä lokirekisteriä, josta käy ilmi 4 §:ssä tarkoitetusta
pankki- ja maksutilien tiedonhakujärjestelmästä tiedustelun tai haun suorittaneen henkilön ja sen määränneen
henkilön tunnistetiedot ja jos mahdollista, tiedustelun tai haun tulosten vastaanottajan tunnistetiedot.
Toimivaltaisen viranomaisen on nimettävä henkilö, joka valvoo tiedonhakujärjestelmän käyttöä. Tulli
rekisterinpitäjänä valvoo pankki- ja maksutilirekisterin käyttöä. Tietosuojavastaavan on tarkastettava 1–
3 momentissa tarkoitetut lokirekisterit säännöllisesti.
Lokitiedot säilytetään ainoastaan henkilötietojen suojan ja tietoturvallisuuden sekä oikeusturvan
varmistamiseksi, ja ne on suojattava epäasialliselta käytöltä. Lokitietoja säilytetään kuluva vuosi ja viisi
seuraavaa vuotta, paitsi jos niitä tarvitaan kesken olevassa valvonta-asiassa.
11 § (9.9.2022/814)
Uhkasakko
Tulli voi asettaa 4 §:n 1 ja 2 momentissa tarkoitettujen velvoitteiden noudattamisen tehosteeksi tai 6 §:n 1–3
momentissa tarkoitetun tietojenantovelvollisuuden tehosteeksi uhkasakon, jos laiminlyönti ei ole vähäinen.
Uhkasakon tuomitsemisesta päättää Tulli, jollei muualla laissa toisin säädetä. Muilta osin uhkasakon
asettamisesta ja tuomitsemisesta säädetään uhkasakkolaissa (1113/1990) .
12 §
Rikemaksu
Tulli määrää rikemaksun sille, joka tahallaan tai huolimattomuudesta laiminlyö tai rikkoo velvollisuuden
ylläpitää 4 §:n 1 momentissa tarkoitettua pankki- ja maksutilien tiedonhakujärjestelmää tai velvollisuuden
toimittaa Tullille 4 §:n 2 momentissa taikka 6 §:n 2 tai 3 momentissa tarkoitettuja tietoja. (9.9.2022/814)
Rikemaksun suuruus perustuu kokonaisarviointiin. Rikemaksun suuruutta arvioitaessa on otettava huomioon
menettelyn laatu, laajuus ja kestoaika. Oikeushenkilölle määrättävä rikemaksu on vähintään 5 000 euroa ja
enintään 100 000 euroa. Luonnolliselle henkilölle määrättävä rikemaksu on vähintään 500 euroa ja enintään
10 000 euroa.
Rikemaksu määrätään maksettavaksi valtiolle.
Rikemaksu voidaan määrätä edellyttäen, ettei asia kokonaisuutena arvioiden anna aihetta ankarampiin
toimenpiteisiin.
13 §
Rikemaksun määräämättä jättäminen
Tulli voi jättää rikemaksun määräämättä, jos:
1) edellä 1 1 §:ssä tarkoitettu on oma-aloitteisesti ryhtynyt riittäviin toimenpiteisiin virheen korjaamiseksi
välittömästi virheen havaitsemisen jälkeen ja ilmoittanut virheestä viivytyksettä Tullille eikä virhe tai
laiminlyönti ole vakava tai toistuva;
2) virheellistä menettelyä on pidettävä vähäisenä; tai
3) rikemaksun määräämistä on muutoin pidettävä ilmeisen kohtuuttomana.
1/10/23, 8:37 AM Laki pankki- ja maksutilien… 571/2019 - Ajantasainen lainsäädäntö - FINLEX ®
https://finlex.fi/fi/laki/ajantasa/2019/20190571 7/8Rikemaksua ei voida määrätä sille, jota epäillään samasta teosta esitutkinnassa, syyteharkinnassa tai
tuomioistuimessa vireillä olevassa rikosasiassa. Rikemaksua ei voida määrätä myöskään sille, jolle on
samasta teosta annettu lainvoimainen tuomio.
14 §
Rikemaksun määräämisoikeuden vanhentuminen
Tulli ei saa määrätä rikemaksua, jos sitä ei ole tehty viiden vuoden kuluessa siitä päivästä, jona rikkomus tai
laiminlyönti tapahtui, tai jatketun rikkomuksen tai laiminlyönnin osalta viiden vuoden kuluessa siitä
päivästä, jona rikkomus tai laiminlyönti päättyi.
15 §
Rikemaksua koskevan päätöksen julkistaminen
Tullin on julkistettava päätös, jossa määrätään rikemaksu, viipymättä sen jälkeen, kun päätöksestä on
ilmoitettu sen kohteena olevalle henkilölle. Julkistamisesta on käytävä ilmi, onko rikemaksun määräämistä
koskeva päätös lainvoimainen, rikkomisen luonne ja tyyppi sekä rikkomisesta vastuussa olevan
henkilöllisyys. Jos muutoksenhakuviranomainen kumoaa päätöksen kokonaan tai osittain, Tullin on
julkistettava tieto muutoksenhakuviranomaisen päätöksestä vastaavalla tavalla kuin rikemaksun
määrääminen on julkistettu. Seuraamusta koskevat tiedot on pidettävä Tullin internetsivuilla viiden vuoden
ajan.
Jos rikemaksun kohteena olevan luonnollisen henkilön tai oikeushenkilön nimen julkistaminen olisi
kohtuutonta tai jos sen julkistaminen vaarantaisi meneillään olevan viranomaistutkinnan, Tulli voi:
1) lykätä rikemaksua koskevan päätöksen julkistamista, kunnes perusteita olla julkistamatta päätöstä ei enää
ole;
2) julkistaa rikemaksua koskevan päätöksen ilman seuraamuksen kohteena olevan henkilön nimeä.
Jos Tulli julkistaa rikemaksua koskevan päätöksen 2 momentin 2 kohdan mukaisesti ilman seuraamuksen
kohteena olevan henkilön nimeä, Tulli voi samalla päättää julkistaa nimen myöhemmin kohtuullisen ajan
kuluttua, jos perusteet julkistamatta jättämiselle lakkaavat tuossa ajassa.
16 §
Rikemaksun täytäntöönpano ja palauttaminen
Rikemaksun täytäntöönpanosta huolehtii Oikeusrekisterikeskus. Tämän lain nojalla maksettavaksi määrätty
rikemaksu pannaan täytäntöön siinä järjestyksessä kuin sakon täytäntöönpanosta annetussa laissa (672/2002)
säädetään.
17 §
Muutoksenhaku
Tullin tekemään päätökseen haetaan muutosta siten kuin tullilain (304/2016) 13 luvussa  säädetään.
18 §
Voimaantulo
Tämä laki tulee voimaan 1 päivänä toukokuuta 2019. Sen 4 ja 5 §:ää sovelletaan kuitenkin vasta 1 päivästä
syyskuuta 2020.
HE 167/2018 , TaVM 43/2018, EV  315/2018, Euroopan parlamentin ja neuvoston direktiivi (EU) 2018/843
(32018L0843); EUVL  L 156, 19.6.2018, s. 43
Muutossäädösten voimaantulo ja soveltaminen:
29.10.2020/730:
Tämä laki tulee voimaan 1 päivänä marraskuuta 2020.
HE 55/2020 , TaVM 21/2020, EV  103/2020, Euroopan parlamentin ja neuvoston direktiivi (EU) 2018/843
(32018L0843); EUVL  L 156, 19.8.2018, s. 43
1/10/23, 8:37 AM Laki pankki- ja maksutilien… 571/2019 - Ajantasainen lainsäädäntö - FINLEX ®
https://finlex.fi/fi/laki/ajantasa/2019/20190571 8/87.5.2021/378:
Tämä laki tulee voimaan 10 päivänä toukokuuta 2021.
HE 261/2020 , TaVM 7/2021, HaVM 3/2021, EV  30/2021, Euroopan parlamentin ja neuvoston direktiivi
(EU) 2018/843 (32018L0843) ; EUVL  L 156, 19.6.2018, s. 43
9.9.2022/814:
Tämä laki tulee voimaan 15 päivänä syyskuuta 2022. Sen 7 a §:ää sovelletaan kuitenkin 1 päivästä
marraskuuta 2022.
HE 163/2021 , HaVM 1 1/2022, EV  70/2022
Finlex  › Lainsäädäntö  › Ajantasainen lainsäädäntö  › Vuosi 2019  › 26.4.2019/571
Finlex ® on oikeusministeriön omistama oikeudellisen aineiston julkinen ja maksuton Internet-palvelu.
Finlexin sisällön tuottaa ja sitä ylläpitää Edita Publishing Oy. Oikeusministeriö tai Edita eivät vastaa tietokantojen sisällössä mahdollisesti esiintyvistä virheistä, niiden käytöstä käyttäjälle
aiheutuvista välittömistä tai välillisistä vahingoista tai Internet-tietoverkossa esiintyvistä käyttökatkoista tai muista häiriöistä.